કહેવાય છે કે એક ચરિત્રહીન સ્ત્રી પર એ ગામનાં કેટલાંક લોકો પથ્થરમારો કરી રહ્યાં’તાં ત્યારે ત્યાંથી પસાર થતા એક સંતે ટોળા વચ્ચે જઈને સહેજ નમ્રતાથી કહ્યું : ‘ભાઈઓ, તમે જેને પાપી સમજીને પથ્થર મારી રહ્યા છો, તો એક વાત સાંભળી લો, કે જેણે આજ સુધી એકેય પાપ ન કર્યું હોય એ જ પેલી સ્ત્રી પર પથ્થર ફેંકી શકે, એટલું સાંભળીને ટોળામાં ઊભા રહેલા માણસોના હાથમાંથી પથ્થર ટપોટપ નીચે પડવા માંડયા અને ટોળું નતમસ્તક થઈ વિખરાઈ ગયું.